Santo Domingo autonominis universitetas
Santo Domingo autonominis universitetas (isp. Universidad Autónoma de Santo Domingo) – seniausia ir didžiausia Dominikos Respublikos aukštoji mokykla, įkurta 1538 metais. Tai yra vienintelis šalies valstybinis universitetas, seniausias universitetas Amerikoje. Universitete veikia 8 fakultetai: Ekonomikos ir socialinių mokslų, Fizinių mokslų, Humanitarinių mokslų, Inžinerijos ir architektūros, Menų, Sveikatos mokslų, Teisės ir politikos mokslų bei Žemės ūkio ir veterinarijos. Pagal LatAm University Rankings 2023, universiteto reitingas yra 301–350.